wickkiey/tamil-wikipedia-markdown huggingface dataset:
# சென் பேன்வென்


வடகிழக்கு சீனாவின் இயிலின் மாகாணத்திலுள்ள மிகப்பெரிய நகரமான இயிலின் நகரத்தில் இவர் பிறந்தார். கோங்குவா மாவட்டத்தின் குவாங்சௌ நகரத்திலுள்ள மூதாதையர் வீட்டில் சென் பேன்வென் பிறந்தார். தேசிய தென்மேற்கு இணைப்பு பல்கலைக்கழகத்தில் இவர் வேதியியல் பயின்றார்.  
நாஞ்யிங் பல்கலைக்கழகத்தில் கற்பித்துக் கொண்டிருந்த இவர் சீன அறிவியல் கல்விக் கழகத்தில் கல்வியாளராகத் தேர்ந்தெடுக்கப்பட்டார்.  

2017 ஆம் ஆண்டு சூலை மாதம் 4 ஆம் நாள் தன்னுடைய நூறாவது வயதில் இவர் இறந்தார்.
# மிசிசாகா


**மிசிசாகா** (*Mississauga* என்பது கனடிய மாகாணமான ஒண்டாரியோவின் ஒரு நகரமும், தொராண்டோ மாநகரின் ஒரு புறநகரும் ஆகும். இது ஒண்டாரியோ ஏரியின் கரையோரப் பகுதியில் பீல் மாநகரசபையில் தொராண்டோவின் கிழக்கே அமைந்துள்ளது. 2016 கணக்கெடுப்பின்படி இங்குள்ள மக்கள்தொகை 721,599 ஆகும். இது கனடாவின் ஆறாவது அதிக மக்கள்தொகை கொண்ட நகரமும், ஒண்டாரியோவின் மூன்றாவது பெரிய நகரமும், தொராண்டோ பெரும்பாகத்தின் இரண்டாவது பெரிய நகரமும் ஆகும்.  

தொராண்டோவிற்கு அருகாமையில் இருப்பது மிசிசாகாவின் வளர்ச்சிக்கு காரணம் ஆகும். 20 ஆம் நூற்றாண்டின் பிற்பகுதியில், நகரம் பன்முக கலாச்சார மக்களை ஈர்த்தது. இது ஒரு செழிப்பான மைய வணிகப் பகுதியை உருவாக்கியது. கனடாவின் பரபரப்பான விமான நிலையமான தொராண்டோ பியர்சன் பன்னாட்டு வானூர்தி நிலையம் இங்கு உள்ளது. அத்துடன், பல கனடிய, பன்னாட்டு நிறுவனங்களின் தலைமையகமாகவும் மிசிசாகா விளங்குகிறது.
# இயூகின் குடிலின்


**இயூகின் குடிலின்** *(Eugene Goodilin)* உருசிய நாட்டைச் சேர்ந்த ஒரு வேதியியலாளர் மற்றும் பொருளறிவியல் அறிஞர் ஆவார். 1969 ஆம் ஆண்டு நவம்பர் மாதம் 18 ஆம் நாள் இவர் பிறந்தார்.  

## வாழ்க்கை

2006 ஆம் ஆண்டு உருசிய அறிவியல் கல்விக் கழகத்தில் ஓர் உறுப்பினராகத் தேர்ந்தெடுக்கப்பட்டார் மற்றும் அக்கழகத்துடன் தொடர்புடைய இளைய உறுப்பினர் என்ற பெருமைக்கும் உரியவரானார்.  

2015 ஆம் ஆண்டு குடிலின் வழிகாட்டுதலின் கீழ் லோமோனோசோவ் மாசுகோ மாநில பல்கலைக்கழக ஆராய்ச்சியாளர்கள் குழு வாழும் மைட்டோகாண்ட்ரியாவில் நடைபெறும் எலக்ட்ரான் போக்குவரத்து சங்கிலியை அழிவில்லா பகுப்பாய்வு செய்வதற்கான ஒரு தனித்துவமான முறையை உருவாக்கியது. இதற்காக மேற்பரப்பு மேம்படுத்தப்பட்ட ராமன் நிறமாலையை இக்குழு பயன்படுத்தியது. இந்த பிரிவில் இவர்களின் பணிகள் அறிவியல் அறிக்கைகள் என்ற இதழில் வெளியிடப்பட்டன.
# சர்க்கி தாத்திரி மாவட்டம்



**சர்க்கி தாத்திரி மாவட்டம்** (**Charkhi Dadri District**) இந்தியாவின் அரியானா மாநிலத்தின் 22 மாவட்டங்களில் ஒன்றாகும். அரியானா மாநிலத்தின் தென்மேற்கில் அமைந்த இப்புதிய மாவட்டம் 01 டிசம்பர் 2016 அன்று நிறுவப்பட்டது. இதன் நிர்வாகத் த்லைமையிடம் சர்க்கி தாத்திரி நகரம் ஆகும்.  

## அமைவிடம்
இம்மாவட்ட தலைமையிடமான சர்க்கி தாத்திரி நகரம், தில்லிக்கு தென்மேற்கில் 113 கி.மீ. தொலைவிலும்; சண்டிகரிலிருந்து 295 கி.மீ. தொலைவிலும் உள்ளது.  
## மாவட்ட நிர்வாகம்
சர்க்கி தாத்திரி மாவட்டம் சர்க்கி தாத்த்ரி மற்றும் பத்ரா எனும் இரண்டு வருவாய் வட்டங்களும், பௌந்து கலான் எனும் துணை வட்டமும் கொண்டது. மேலும் இம்மாவட்டம் சர்க்கி தாத்திரி, பத்ரா, ஜோஜு, பௌந்து கலான் என 4 ஊராட்சி ஒன்றியகளையும், 172 கிராம ஊராட்சிகளையும் கொண்டது.  

## மக்கள் தொகை பரம்பல்
20111-ஆம் ஆண்டின் மக்கள்தொகை கணக்கெடுப்பின் படி, சர்க்கி தாத்திரி மாவட்டத்தின் மொத்த மக்கள் தொகை 5,02,276 ஆகும். இதன் சராசரி எழுத்தறிவு 67.04% ஆகவுள்ளது.
# நாராயணன்பேட்டை மாவட்டம்



**நாராயணன்பேட்டை மாவட்டம்** (**Narayanpet district**) இந்தியாவின் தெலங்காணா மாநிலத்தின் 32-வது மாவட்டம் ஆகும். மகபூப்நகர் மாவட்டத்தின் சில பகுதிகளைக் கொண்டு இப்புதிய மாவட்டம் 17 பிப்ரவரி 2019 அன்று நிறுவப்பட்டது. இதன் நிர்வாகத் தலைமையிடம் நாராயணன்பேட்டை நகரம் ஆகும்.  

## நிர்வாக பிரிவுகள்
இம்மாவட்டம் நாராயணன்பேட்டை எனும் ஒரு வருவாய் கோட்டமும், 11 மண்டல்களும் கொண்டது.  

### மண்டல்கள்
| # | நாராயணன்பேட்டை வருவாய் கோட்டம் |  |
| --- | --- | --- |
| 1 | தமர்கிட்டா |  |
| 2 | தன்வாடா |  |
| 3 | கோஸ்கி |  |
| 4 | கிருஷ்ணா |  |
| 5 | மட்டூர் |  |
| 6 | மகனூர் |  |
| 7 | மக்தல் |  |
| 8 | மரிக்கல் |  |
| 9 | நாராயணன்பேட்டை |  |
| 10 | நர்வா |  |
| 11 | உத்குர் | } |

## மக்கள்தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் போது, நாராயண்பேட்டை மாவட்டத்தில் 5,66,874 மக்கள் தொகை இருந்தது, அவர்களில் 2,82,231 ஆண்கள் மற்றும் 2,84,643 பெண்கள். கிராமப்புறங்களில் வாழ்கின்ற மக்களின் பாலின விகிதம் 1009.89%. பட்டியல் சாதிகள் மற்றும் பழங்குடியினர் மக்கள் தொகையில் முறையே 16.2% மற்றும் 5.1%.
# முலுகு மாவட்டம்



**முலுகு மாவட்டம்** (**Mulugu district**) இந்தியாவின் தெலங்கானா மாநிலத்தின் 33-வது மாவட்டமாக 17 பிப்ரவரி 2019 அன்று புதிதாக நிறுவப்பட்டது. ஜெயசங்கர் பூபாலபள்ளி மாவட்டத்தின் சில பகுதிகளைக் கொண்டு இப்புதிய மாவட்டம் நிறுவப்பட்டது. இதன் நிர்வாகத் தலைமையிடம் முலுகு ஆகும். இம்மாவட்டத்தில் பழங்குடி மக்கள் பெரும்பான்மையாக வாழ்கின்றனர். 2011-ஆம் ஆண்டின் மக்கள்தொகை கணக்கெடுப்பின் படி, இம்மாவட்ட மககள் தொகை 2,57,744 ஆகும்.  

## மாவட்ட நிர்வாகம்
முலுகு மாவட்டம் ஒரு வருவாய் கோட்டமும், 9 மண்டல்களும், 174 கிராமங்களும் கொண்டது.
# 1463



**1463** (**MCDLXIII**) பழைய யூலியன் நாட்காட்டியில் சனிக்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- மே &ndash; பொசுனியா இராச்சியம் உதுமானியரிடம் வீழ்ந்தது.
- மே 28 &ndash; இரண்டாம் முகம்மதுவின் மதச் சுதந்திரம் குறித்த உறுதிமொழி உதுமானியப் பேரரசு முழுவதும் செயல்படுத்தப்பட்டது.
- அக்டோபர் 8 &ndash; இங்கிலாந்தில் லான்காஸ்டர் மாளிகை மீதான ஆதரவை பிரான்சு விலக்கிக் கொண்டது.
- முகம்மது ரும்ஃபா கனோவில் தனது ஆட்சியை ஆரம்பித்தார்.
- கஜபதி பேரரசு சந்திரகிரியைக் கைப்பற்றியது.

## பிறப்புகள்
- இரண்டாம் சாமராச உடையார், மைசூர் மன்னர் (இ. 1513)

## இறப்புகள்
# வார்ப்புரு:2019–20 coronavirus pandemic data/Oman medical cases

<noinclude>  

</noinclude>  

**|**

| புதியது | மொத்தம் | புதியது | மொத்தம் | புதியது | மொத்தம் |  |  |
| --- | --- | --- | --- | --- | --- | --- | --- |
| 2020-02-24 | 2 | 2 |  |  |  |  |  |
| 2020-02-25 | 2 | 4 |  |  |  |  |  |
| 2020-02-27 | 2 | 6 |  |  |  |  |  |
| 2020-02-29 | 0 | 6 | 1 | 1 |  |  |  |
| 2020-03-02 | 0 | 6 | 1 | 2 |  |  |  |
| 2020-03-03 | 6 | 12 | 0 | 2 |  |  |  |
| 2020-03-04 | 3 | 15 | 0 | 2 |  |  |  |
| 2020-03-05 | 1 | 16 | 0 | 2 |  |  |  |
| 2020-03-09 | 2 | 18 | 7 | 9 |  |  |  |
| 2020-03-12 | 1 | 19 | 0 | 9 |  |  |  |
| 2020-03-13 | 1 | 20 | 0 | 9 |  |  |  |
| 2020-03-15 | 2 | 22 | 0 | 9 |  |  |  |
| 2020-03-16 | 2 | 24 | 0 | 9 |  |  |  |
| 2020-03-17 | 0 | 24 | 3 | 12 |  |  |  |
| 2020-03-18 | 15 | 39 | 1 | 13 |  |  |  |
| 2020-03-19 | 9 | 48 | 0 | 13 |  |  |  |
| 2020-03-21 | 4 | 52 | 0 | 13 |  |  |  |
| 2020-03-22 | 3 | 55 | 0 | 13 |  |  |  |
| 2020-03-23 | 11 | 66 | 3 | 16 |  |  |  |
| 2020-03-24 | 18 | 84 | 1 | 17 |  |  |  |
| 2020-03-25 | 15 | 99 | 0 | 17 |  |  |  |
| 2020-03-26 | 10 | 109 | 6 | 23 |  |  |  |
| 2020-03-27 | 22 | 131 | 0 | 23 |  |  |  |
| 2020-03-28 | 21 | 152 | 0 | 23 |  |  |  |
| 2020-03-29 | 15 | 167 | 0 | 23 |  |  |  |
| 2020-03-30 | 12 | 179 | 6 | 29 |  |  |  |
| 2020-03-31 | 13 | 192 | 5 | 34 |  |  |  |
| 2020-04-01 | 18 | 210 | 1 | 1 | 0 | 34 |  |
| 2020-04-02 | 21 | 231 | 0 | 1 | 7 | 41 |  |
| 2020-04-03 | 21 | 252 | 0 | 1 | 16 | 57 |  |
| 2020-04-04 | 25 | 277 | 1 | 2 | 4 | 61 |  |
| 2020-04-05 | 21 | 298 | 0 | 2 | 0 | 61 |  |
| 2020-04-06 | 33 | 331 | 0 | 2 | 0 | 61 |  |
| 2020-04-07 | 40 | 371 | 0 | 2 | 6 | 67 |  |
| 2020-04-08 | 48 | 419 | 0 | 2 | 11 | 72 |  |
| 2020-04-09 | 38 | 457 | 1 | 3 | 37 | 109 |  |
| 2020-04-10 | 27 | 484 | 0 | 3 | 0 | 109 |  |
| 2020-04-11 | 62 | 546 | 0 | 3 | 0 | 109 |  |
| 2020-04-12 | 53 | 599 | 1 | 4 | 0 | 109 |  |
| 2020-04-13 | 128 | 727 | 0 | 4 | 15 | 124 |  |
| 2020-04-14 | 86 | 813 | 0 | 4 | 6 | 130 |  |
| 2020-04-15 | 97 | 910 | 0 | 4 | 1 | 131 |  |
| 2020-04-16 | 109 | 1,019 | 0 | 4 | 45 | 176 |  |
| 2020-04-17 | 50 | 1,069 | 2 | 6 | 0 | 176 |  |
| 2020-04-18 | 111 | 1,180 | 0 | 6 | 0 | 176 |  |
| 2020-04-19 | 86 | 1,266 | 1 | 7 | 57 | 233 |  |
| 2020-04-20 | 144 | 1,410 | 0 | 7 | 5 | 238 |  |
| 2020-04-21 | 98 | 1,508 | 1 | 8 | 0 | 238 |  |
| 2020-04-22 | 106 | 1,614 | 0 | 8 | 0 | 238 |  |
| 2020-04-23 | 102 | 1,716 | 1 | 9 | 69 | 307 |  |
| 2020-04-24 | 74 | 1,790 | 1 | 10 | 18 | 325 |  |
| 2020-04-25 | 115 | 1,905 | 0 | 10 | 4 | 329 |  |
| 2020-04-26 | 93 | 1,998 | 0 | 10 | 4 | 333 |  |
| 2020-04-27 | 51 | 2,049 | 0 | 10 | 31 | 364 |  |
| 2020-04-28 | 82 | 2,131 | 0 | 10 | 0 | 364 |  |
| 2020-04-29 | 143 | 2,274 | 0 | 10 | 0 | 364 |  |
| 2020-04-30 | 74 | 2,348 | 1 | 11 | 131 | 495 |  |
| 2020-05-01 | 99 | 2,447 | 0 | 11 | 0 | 495 |  |
| 2020-05-02 | 36 | 2,483 | 1 | 12 | 255 | 750 | } |
# மார்கோசு நோகுவேரா எபர்லின்



**மார்கோசு நோகுவேரா எபர்லின்** *(Marcos Nogueira Eberlin)* பிரேசில் நாட்டைச் சேர்ந்த ஒரு வேதியியலாளர் ஆவார். பிரேசில் நாட்டிலுள்ள காம்பினாசு பல்கலைக்கழக வேதியியல் நிறுவனத்தின் பேராசிரியராகவும் இருந்தார். 1959 ஆம் ஆண்டு மார்ச்சு மாதம் 4 ஆம் தேதி இவர் பிறந்தார். பிரேசிலிய அறிவியல் கல்விக் கழகத்தின் உறுப்பினராக உள்ள இவர் 2005 ஆம் ஆண்டு பிரேசிலிய தேசிய அறிவியல் அறிஞர் தகுதியையும் 2016 ஆம் ஆண்டு தாம்சன் பதக்கத்தையும் பெற்றார்.  

எரிவாயு நிலை அயனி வேதியியலில் தனது ஆய்வுப் பணியின் போது எபர்லின் வினை என்ற வேதி வினையை எபர்லின் கண்டுபிடித்தார். இவரும் இவரது ஆய்வுக் குழுவும் பொருண்மை நிறமாலை அளவீடுகளில் பயன்படுத்தப்படும் அயனியாக்கம் தொடர்பான நுட்பத்தை (எளிய சுற்றுச்சூழல் ஒலி தெளிப்பு அயனியாக்கம்) அறிமுகப்படுத்தினர்.  

பிரேசிலின் அறிவார்ந்த வடிவமைப்புக் கோட்பாட்டை எபர்லின் ஆதரித்தார். அதாவது அறிவியல் முறைகளுக்கு இணக்கமில்லாத ஆனால் அறிவியல் மற்றும் உண்மைகள் சார்ந்த நம்பிக்கைகள், அறிக்கைகள் தொடர்பான விரிவுரைகளையும் இவர் வழங்கினார். டார்வினிசத்தை எதிர்க்கும் கருத்து வேறுபாட்டு அறிக்கையில் எபர்லின் கையெழுத்திட்டார். மேலும் இவர் ஒரு படைப்பாளியும் ஆவார். பரிணாமக் கோட்பாடு ஒரு தவறான கோட்பாடு என்பது இவர் கருத்தாகும்.  

இவரது மகள், லிவியா எசு. எபர்லின் என்பவரும் ஒரு வேதியியலாளர் ஆவார். புற்றுநோயைக் கண்டறிய பொருண்மை நிறமாலையைப் பயன்படுத்துவது குறித்த ஆராய்ச்சிக்காக 2018 ஆம் ஆண்டு மேக் ஆர்தர் உறுப்பினர்கள் திட்டத்தில் "மேதை " பரிசை இவர் வென்றார். கள்ளப் பணத்தைக் கண்டறிய பொருண்மை நிறமாலையைப் பயன்படுத்தும் திட்டத்தில் எபெர்லின் மற்றும் அவரது மகள் இருவரும் இணைந்து பணியாற்றினர்.
# சர் வில்பிரித் ரசல் கிரிம்வேடு

**சர் வில்பிரித் ரசல் கிரிம்வேடு** *(Sir Wilfrid Russell Grimwade)* என்பவர் ஆத்திரேலியாவைச் சேர்ந்த ஒரு வேதியியலாளர் ஆவார். தாவரவியலாளர், தொழிலதிபர் மற்றும் கொடையாளர் போன்ற பல்வேறு முகங்களாலும் இவர் நன்கு அறியப்படுகிறார். 1879 ஆம் ஆண்டு அக்டோபர் மாதம் 15 ஆம் தேதி இவர் பிறந்தார். தொழிலதிபரான பிரடெரிக் செப்பர்ட்டு கிரிம்வேடு இவரது தந்தையாவார். ஆத்திரேலிய இராணுவத்தில் முதுநிலை அலுவலராக பணியாற்றிய அரோல்டு கிரிம்வேடு இவரது சகோதரர் ஆவார்.  

1929 ஆம் ஆண்டு கிரிம்வால்ட் வழங்கிய ஒரு உதவித்தொகை ரசல் கிரிம்வேடு பரிசை உருவாக்க பயன்படுத்தப்பட்டது, இது வனவியல் ஆய்வுக்கான உதவித்தொகையாகும். 2018 ஆம் ஆன்டு நிலவரப்படி, ஆண்டு பரிசு மதிப்பு, 40,000 டாலர் ஆகும் . 1934 ஆம் ஆண்டு குக்கின் குடிசையை இங்கிலாந்தில் வாங்கி அதை ஆத்திரேலியாவுக்கு அனுப்பிய பின்னர் விக்டோரியாவுக்கு வழங்கினார்.  

சர் வில்பிரித் ரசல் கிரிம்வேடு பிரித்தானியப் பேரரசின் சிறந்த மனிதர் விருதை 1935 ஆம் ஆண்டு வென்றுள்ளார். 1950 ஆம் ஆண்டு மன்னரின் பிறந்த நாள் பரிசுப் பட்டியலில் வீரப்பெருந்தகையாக இடம்பெற்றார்.
# பால் மேக்னசு கிராசு

**பால் மேக்னசு கிராசு** *(Paul Magnus Gross, Sr )* ஓர் அமெரிக்கா வேதியியலாளர் மற்றும் கல்வியாளர் ஆவார். 1895 ஆம் ஆண்டு செப்டம்பர் மாதம் 15 ஆம் தேதி இவர் பிறந்தார். இந்நாட்டின் வட கரோலினா மாநிலத்திலுள்ள டியூக் பல்கலைக்கழகத்தில் இவர் பணிபுரிந்தார்.  

## கல்வி
கிராசு 1916 ஆம் ஆண்டு நியூயார்க்கின் சிட்டி கல்லூரியில் அறிவியலில் இளநிலை பட்டம் பெற்றார். மேலும் முதுநிலை மற்றும் முனைவர் பட்டங்களை முறையே 1917 மற்றும் 1919 ஆம் ஆண்டுகளில் கொலம்பியா பல்கலைக்கழகத்தில் பட்டம் பெற்றார்.  

## வாழ்க்கை
1919 ஆம் ஆண்டு , டியூக் பல்கலைக்கழகத்தில் வேதியியல் உதவி பேராசிரியராக (1919-1920) கிராசு தனது வாழ்க்கையைத் தொடங்கினார். கிராசு விரைவாகவே முழு பேராசிரியராக பதவி உயர்வு பெற்றார் மற்றும் 1921 முதல் 1948 ஆம் ஆண்டு வரை வேதியியல் துறையின் தலைவராக பணியாற்றினார்.  

1947 ஆம் ஆண்டு பட்டதாரி பள்ளியின் தலைவராகவும் (1947-1952), அப்பல்கலைக்கழகத்தின் தலைவராகவும் (1952-1958), கல்வி பிரிவில் துணைத் தலைவர் (1949-1960) பதவிகளிலும் இருந்தார்.  

நிர்வாக கருத்துகளில் கிராசின் தலையீடு 1960 ஆம் ஆண்டுகளில் குடியரசுத் தலைவர் ஏ. ஓலிசு ஈடன், கிராசு இருவருக்கிடையிலான மோதல்களுக்கு வழிவகுத்தது. இது கிராசு-ஈடன் விவகாரம் என்றும் அறியப்பட்டது. டியூக் பல்கலைக்கழகம் ஒரு பிராந்தியப் பல்கலைக்கழகமாக இருக்க வேண்டுமா அல்லது தேசிய பல்கலைக்கழகமாக மாற வேண்டுமா, ஆராய்ச்சி அல்லது கற்பித்தல் மீதான முக்கியத்துவம் நிறுவனத்தில் எந்த அளவிற்கு அறியப்பட வேண்டும் என்பது தொட்டர்பான விவாதமாகவே இக்கருத்து வேறுபாடு பெரும்பாலும் இருந்தது. ஒரு ஆராய்ச்சி பல்கலைக்கழகமாக தேசிய தகுதியை நோக்கிய விரைவான வளர்ச்சிக்கு கிராசு மொத்தமாக அழுத்தம் கொடுத்தார். இதன் விளைவாக டியூக் பல்கலைக்கழகம் பின்னர் முன்னேற்றம் கண்டது. பல்கலைக்கழகத் தலைவர் பதவியில் இருந்து ஈடன் விலகினார். மோதலின் விளைவாக கிராசும் அவரது நிர்வாக பதவியில் இருந்து நீக்கப்பட்டார்.  
கிராசு ஓக் ரிட்சு அணுக்கரு ஆய்வு நிறுவனத்தை கிராசு நிறுவினார். பின்னர் இது ஓக் ரிட்சு இணைப்புப் பல்கலைக்கழகம் எனப் பெயர் மாற்றம் செய்யப்பட்டது. 1949 ஆம் ஆன்டுவரை இந்நிறுவனத்தின் தலைவராகவும் பணியாற்றினார். குடியரசுத் தலைவர் ஆரி எசு. டிரூமன் 1950 ஆம் ஆண்டு தேசிய அறிவியல் அறக்கட்டளை வாரியத்திற்கு கிராசை நியமித்தார், 12 ஆண்டுகள் இங்கு கிராசு பதவி வகித்தார். 1962 ஆம் ஆண்டு அமெரிக்கன் அறிவியல் முன்னேற்றக் கழகத்தின் தலைவராக கிராசு பணியாற்றினார்.  

## இறப்பு
கிராசு 1986 ஆம் ஆண்டு மே மாதம் 4 அன்று வட கரோலினாவின் டர்காமில் இறந்தார்.
# இன்சுலினோமா


**இன்சுலினோமா** (*insulinoma*) என்பது கணையத்தில் தோன்றும் ஒரு கட்டி ஆகும். இது மூளைத்தண்டு வடநரம்புக் கட்டியின் ஓர் அரிய வடிவமாகும். பெரும்பாலான இன்சுலினோமாக்கள் தீங்கற்றவை ஆகும். கணையத்திற்குள் குறிப்பாக அவற்றின் பிறப்பிடத்தில் வளர்கின்றன, ஆனால் இவற்றில் சில பரவும் புற்றுகள் ஆகும். கணையத்தில் அதிக அளவு இன்சுலின் சுரக்கிறது. இரத்தத்தில் அதிக அளவு குளுக்கோசு உள்ள நிலையில் அதனை சரிசெய்ய அதிக அளவு இன்சுலின் சுரக்கிறது.  

## நோய்க்கான காரணம்
வயிற்றுப்பகுதியில் கமைந்துள்ள கணையத்தில் பல நொதிகளும் ஆர்மோன்களும் சுரக்கின்றன. அதில் இன்சுலினும் ஒன்று. பல வேளைகளில் இரத்தச் சர்க்கரை அளவு குறையும் போது இன்சுலின் அளவும் குறைகிறது. இதனால் இரத்தச் சர்க்கரை அளவு சாதாரண நிலைக்கு வந்து விடுகிறது. கணையப்புற்று அதிக அளவில் இன்சுலினைச் சுரக்கும் போது அது இன்சுலினோமா எனப்படுகிறது. இரத்தச் சர்க்கரை அளவு குறைந்தாலும் இந்த புற்றுக்கட்டிகள் இன்சுலினைத் தொடர்ந்து சுரந்து கொண்டிருக்கிறது. இதனால் சர்க்கரையின் அளவு குறைந்து விடுகிறது.  

கணையத்திலுள்ள பீட்டா செல்களில் கணையப்புற்று தோன்றுகிறது. இச்செல்களே இன்சுலினை சுரக்கின்றன.  

இதன் விளைவாக, நோயாளிகள் இரத்தச் சர்க்கரைக் குறைவை (ஹைபோகிளைசீமியா) அறிகுறிகளாக முன்வைக்கின்றனர், இவை உணவு உண்பதன் மூலம் மேம்படுத்தப்படுகின்றன. இன்சுலினோமாவைக் கண்டறிவது பொதுவாக குறைந்த இரத்தச் சர்க்கரை, உயர்த்தப்பட்ட இன்சுலின், புரோன்சுலின் மற்றும் சி-பெப்டைட் (C-peptide) அளவுகளுடன் உயிர்வேதியியல் முறையில் செய்யப்படுகிறது/ மேலும் மருத்துவப் படிமவியல் அல்லது குருதிக் குழாய் வரைவி மூலம் கட்டியை உள்ளூர்மயமாக்குவதன் மூலம் இது உறுதிப்படுத்தப்படுகிறது. அறுவை சிகிச்சையே உறுதியான சிகிச்சை முறையாகும்..  

## அறிகுறிகள்
நோயாளிகளில் பொதுவாக மூளைத்திறனை மாற்றும் இரத்த சர்க்கரை குறை நோய் (neuroglycopenia) அறிகுறிகள் காணப்படுகின்றன. தொடர்ச்சியான தலைவலி, சோம்பல், இரட்டைப் பார்வை, மற்றும் மங்கலான பார்வை (குறிப்பாக உடற்பயிற்சியின் போது) ஆகியவை இதில் அடங்கும். கடுமையான இரத்தச் சர்க்கரைக் குறைவு வலிப்பு நோய், ஆழ்மயக்கம், மற்றும் நிரந்தர நரம்பியல் சேதத்தை ஏற்படுத்தக்கூடும். இதயத் துடிப்பு மிகைப்பு, வியர்வை, பசி, பதகளிப்பு, குமட்டல், திடீர் எடை அதிகரிப்பு சில நேரங்களில் காணப்படுகிறது.  

நோய் முற்றிய நிலையில் மயக்கமும் இறப்பும் கூட நிகழலாம். பிச்சூட்டரி மற்றும் பராதைராய்டு புற்றுடன் 5% இன்சுலினோமா தொடர்புடையதாக உள்ளது. 2 செ.மீ. ஐ விடவும் குறைந்த அளவிலேயே உள்ளது.  

## மருத்துவம்
அறுவை மருத்துவமே முதல் நிலை மருத்துவமாக உள்ளது, 85% கணையம் வரை அகற்றப்படலாம். சர்க்கரை நோய்க்கு மருந்துகள் உள்ளன. அரிதாகவே இந்நோய் தோன்றுகிறது. வெகு அரிதாகவே குழந்தைகளிடம் காணப்படுகிறது.  

90% இன்சுலினோமா புற்றுநோயாக இருப்பதிலை.அவை சாதாரண கட்டியாகவே உள்ளன  

## அறிதல்
இரத்தச் சர்க்கரை அளவினைக் கணித்தல், இன்சுலின் நிலையினை காணுதல், மீயொலி, வரியோட்டவழிக் கணித்த குறுக்குவெட்டு வரைவி, காந்த அதிர்வு அலை வரைவு ஆய்வுகள் உதவும்.
# புது - உச்சிமேடு ஊராட்சி



**புது - உச்சிமேடு ஊராட்சி** (Pudhu-Uchimedu *Gram Panchayat*), தமிழ்நாட்டின் கள்ளக்குறிச்சி மாவட்டத்தில் உள்ள தியாகதுருகம் வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும்.இந்த ஊராட்சி புது - உச்சிமேடு, பழைய உச்சிமேடு , பட்டி , இராமநாதபுரம் போன்ற கிராமங்களை உள்ளடக்கியது.இந்த ஊராட்சி, மொத்தம் 8 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 8 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3846 ஆகும். இவர்களில் பெண்கள் 1856 பேரும் ஆண்கள் 1990 பேரும் உள்ளனர்.
# டேவிட் ஆபிசர்



**டேவிட் லெசுலி ஆபிசர்** *(David Leslie Officer)* நியூசிலாந்து நாட்டைச் சேர்ந்த ஒரு கரிம வேதியியலாளர் மற்றும் பொருளறிவியல் விஞ்ஞானியாவார்.  
பேராசிரியர் பிரையன் ஆல்டனின் வழிகாட்டுதலின் பேரில் 1982 ஆம் ஆண்டு வெலிங்டன் பல்கலைக்கழகத்தில் இளங்கலை அறிவியல் மற்றும் முனைவர் பட்டங்களை ஆபிசர் முடித்தார். ஆத்திரேலிய தேசியப் பல்கலைக்கழகத்தில் முனைவர் பட்டமேற்படிப்பும், ஐரோப்பாவின் பழைமை வாய்ந்த பல்கலைக்கழகங்களில் ஒன்றும் செருமனியின் மிகப்பெரிய பல்கலைக்கழகமுமான கோலோன் பல்கலைக்கழகத்தில் அலெக்சாண்டர் வான் அம்போல்டு ஆராய்ச்சி உறுப்பினராகவும் ஆய்வுகளை முடித்துக் கொண்டு ஆபிசர் நியூசிலாந்திற்கு திரும்பினார். நியூசிலாந்தின் மாசே பல்கலைக்கழகத்தில் முதன் முதலாக 1986 ஆம் ஆண்டு கற்பித்தல் பணிக்காக சேர்ந்து படிப்படியாக முழுமையாகப் பேராசிரியர் பதவிக்கு உயர்ந்தார். 2005 ஆம் ஆண்டு ஆபிசர் நியூசிலாந்து வேதியியல் நிறுவனத்தின் உறுப்பினராக நியமிக்கப்பட்டார். பின்னர் மேம்பட்ட பொருளறிவியல் மற்றும் நானோ தொழில் நுட்பத்திற்கான இதே நாட்டிலுள்ள மேக்தியார்மிட் நிறுவனத்திற்கு மாறினார். ஆபிசர் தற்போது ஆத்திரேலியாவின் வல்லன்கொங்கு பல்கலைக்கழகத்தில் நுண்ணறிவு பலபடி ஆராய்ச்சி நிறுவனம் மற்றும் வேதியியல் துறையில் ஒரு பேராசிரியராக பட்டியலிடப்பட்டுள்ளார்.  

## ஆராய்ச்சி ஆர்வங்கள்
•ஒளிமின்னழுத்த மற்றும் மூலக்கூறு சாதனங்களுக்கான போர்பிரைன்கள் எனப்படும் வெண்சிவப்பு பாறை வகைகளின் தொகுப்பு மற்றும் பயன்பாடு.  

•சாய-உணர்திறன் கொண்ட சூரிய மின்கலங்களின் வளர்ச்சி.  

•ஒளிமின்னழுத்த செல்கள், மின்கலன்கள் முனைப்பிகள் மற்றும் உணரிகளுக்கான செயல்பாட்டு பல்தயோபீன்களின் வளர்ச்சி மற்றும் பயன்பாடு.  

•கார்பன் நானோகுழாய்களின் செயல்பாடு
# நல்லூர் ஊராட்சி (திருவண்ணாமலை)



**நல்லூர் ஊராட்சி** (*Nallur Gram Panchayat*), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2739 ஆகும். இவர்களில் பெண்கள் 1277 பேரும் ஆண்கள் 1462 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. நல்லூர் காலனி
1. நல்லூர் பழைய காலனி
1. பெரியகுப்பம்
1. நல்லூர்
1. இருளர் காலனி
# ஈரோடு மாவட்டக் காவல்

**ஈரோடு மாவட்டக் காவல்** என்பது தமிழ்நாடு காவல்துறையின் ஈரோடு மாவட்டக் காவல் பிரிவு ஆகும். இது ஈரோடு மாவட்ட எல்லைகளை தன் செயல் எல்லையாகக் கொண்டு செயல்படம் மாவட்டக் காவல்துறை அமைப்பு ஆகும். இதற்கு தலைமையாக இந்திய காவல் பணியின் மூலம் காவல் கண்காணிப்பாளர் நியமிக்கப்படுகிறார்.  

இதன் தலைமையகமான காவல் கண்காணிப்பாளர் அலுவலகம் பன்னீர்செல்வம் பூங்கா அருகே செயல்படுகிறது.  

## மாநகரக் காவல்
ஈரோடு மாவட்டத்தின் தலைநகரான ஈரோடு நகரம் 2008 லிருந்து மாநகராட்சியாகத் தரம் உயர்த்தப்பட்டுள்ள போதும், ஈரோடு நகருக்கான மாநகரக் காவல் ஆணையரகம் உருவாக்கும் கருத்துரு இன்னும் அதிகாரப்பூர்வமாக அறிவிக்கப்படாமல் பரிசீலனையில் உள்ளது.  

## காவல் உட்கோட்டங்கள்
இந்த அமைப்பின் கட்டுப்பாட்டில் ஐந்து காவல் உட்கோட்டங்கள் உள்ளன. ஒவ்வொரு உட்கோட்டத்திற்கும் ஒரு காவல் துணைக் கண்காணிப்பாளர் நியமிக்கப்பட்டு செயல்படுகிறது.  

- ஈரோடு நகர உட்கோட்டம் (பன்னீர்செல்வம் பூங்கா)
- ஈரோடு புறநகர் (ஊரகம்) உட்கோட்டம் (பெருந்துறை)
- பவானி உட்கோட்டம்
- கோபிசெட்டிபாளையம் உட்கோட்டம்
- சத்தியமங்கலம் உட்கோட்டம்

## காவல் நிலையங்கள்
ஈரோடு மாவட்டக் காவல் துறையின் கட்டுப்பாட்டில் உள்ள காவல் நிலையங்கள்.  
| 1 | ஈரோடு நகர உட்கோட்டம்

(சட்டம் - ஒழுங்கு) | ஈரோடு நகரம் (கடைவீதி) | 27 | பவானி உட்கோட்டம் | பவானி |
| --- | --- | --- | --- | --- | --- |
| 2 | ஈரோடு வடக்கு (வீரப்பன்சத்திரம்) | 28 | சித்தோடு |  |  |
| 3 | ஈரோடு தெற்கு (சூரம்பட்டி) | 29 | அந்தியூர் |  |  |
| 4 | ஈரோடு அரசு தலைமை மருத்துவமனை | 30 | அம்மாப்பேட்டை |  |  |
| 5 | ஈரோடு தாலுகா (ரங்கம்பாளையம்) | 31 | வெள்ளித்திருப்பூர் |  |  |
| 6 | கருங்கல்பாளையம் (பி.பெ.அக்ரஹாரம்) | 32 | ஆப்பக்கூடல் |  |  |
| 7 | மொடக்குறிச்சி | 33 | பர்கூர் |  |  |
| 8 | அனைத்து மகளிர் (பன்னீர்செல்வம் பூங்கா) | 34 | பவானி அனைத்து மகளிர் & போக்குவரத்து |  |  |
| 9 | ஈரோடு மாநகர போக்குவரத்துக் காவல் | மாநகர் வடக்கு போக்குவரத்து (மத்திய பேருந்து நிலையம், ஈரோடு) | 35 | கோபிசெட்டிபாளையம் உட்கோட்டம் | கோபிசெட்டிபாளையம் |
| 10 | மாநகர் தெற்கு போக்குவரத்து | 36 | கவுந்தப்பாடி |  |  |
| 11 | ஈரோடு குற்றப் புலனாய்வு பிரிவு | குற்றப் புலனாய்வு பிரிவு (ரங்கம்பாளையம்) | 37 | திங்களூர் |  |
| 12 | ஈரோடு மதுவிலக்கு அமலாக்கப் பிரிவு | நகர் மதுவிலக்கு அமலாக்கப் பிரிவு (லக்காபுரம்) | 38 | சிறுவலூர் |  |
| 13 | ஈரோடு பொருளாதாரக் குற்றப் பிரிவு | பொருளாதாரக் குற்றப் பிரிவு-I (பன்னீர்செல்வம் பூங்கா) | 39 | வரப்பாளையம் |  |
| 14 | பொருளாதாரக் குற்றப் பிரிவு-II | 40 | நம்பியூர் |  |  |
| 15 | ஈரோடு வணிக குற்றப் புலனாய்வுப் பிரிவு | வணிக குற்றப் புலனாய்வுப் பிரிவு (பன்னீர்செல்வம் பூங்கா) | 41 | கடத்தூர் |  |
| 16 | ஈரோடு சைபர் கிரைம் | ஈரோடு சைபர் கிரைம் | 42 | கோபிசெட்டிபாளையம் அனைத்து மகளிர் |  |
| 17 | ஈரோடு ஊரக உட்கோட்டம் (பெருந்துறை) | பெருந்துறை | 43 | கோபிசெட்டிபாளையம் போக்குவரத்துக் காவல் |  |
| 18 | வெள்ளோடு | 44 | சத்தியமங்கலம் உட்கோட்டம் | சத்தியமங்கலம் |  |
| 19 | சென்னிமலை | 45 | பங்களாப்புதூர் |  |  |
| 20 | காஞ்சிகோயில் | 46 | புளியம்பட்டி |  |  |
| 21 | சிவகிரி | 47 | பவானிசாகர் |  |  |
| 22 | அரச்சலூர் | 48 | கடம்பூர் |  |  |
| 23 | மலையம்பாளையம் | 49 | ஹாசனூர் |  |  |
| 24 | கொடுமுடி | 50 | தாளவாடி |  |  |
| 25 | பெருந்துறை போக்குவரத்துக் காவல் | 51 | சத்தியமங்கலம் அனைத்து மகளிர் |  |  |
| 26 | பவானி தேசிய நெடுஞ்சாலை போக்குவரத்து பிரிவு | தேசிய நெடுஞ்சாலை போக்குவரத்துக் காவல் (நசியனூர்) | 52 | சத்தியமங்கலம் போக்குவரத்துக் காவல் | } |
# கணிதப் பொருள்

**கணிதப் பொருள்** அல்லது **கணித உருப்படி** (*mathematical object*) என்பது கணிதத்திலுள்ளதொரு கருத்துரு ஆகும்.  

வழக்கமான கணித மொழியில், முறையாக வரையறுக்கப்படக் கூடியவைகளெல்லாம் கணிதப் பொருட்களாகும். மேலும் கணிதப் பொருட்கள் பகுப்புவழி பகுத்தறிதலும் கணித நிறுவல்களும் செய்யக்கூடியவையாகவும் இருக்கும். ஒரு மாறியின் மதிப்பாக இருக்கக்கூடுமென்பதால் கணிதப்பொருட்கள் வாய்ப்பாடுகளில் இடம்பெறுகின்றன.  

;கணிதப் பொருட்களின் விவரம்:  
(முழுமையான பட்டியல் அல்ல)  
- பொதுவானவை:
  - எண்கள்
முழு எண்கள்  
எண் பிரிவினை  
கோவைகள்  
- சேர்வியல்:
  - வரிசை மாற்றங்கள்
நிலைத்தபுள்ளிகளற்ற வரிசைமாற்றங்கள் (Derangement)  
சேர்வுகள்.  
- கணக் கோட்பாடு:
  - கணங்கள்
கணப் பிரிவினைகள்  
  - சார்புகள்
உறவுகள்.  
- வடிவவியல்:
  - புள்ளிகள்
கோடுகள்  
கோட்டுத்துண்டுகள்  
  - பல்கோணங்கள் (முக்கோணங்கள், சதுரங்கள், ஐங்கோணங்கள், அறுகோணங்கள், ...)
வட்டங்கள்,  
நீள்வட்டங்கள்  
பரவளைவுகள்  
அதிபரவளைவுகள்,  
  - பன்முகத்திண்மங்கள் (நான்முக முக்கோணகம், கனசதுரம், எண்முகத்திண்மம், பன்னிரண்டுமுக ஐங்கோணகம், இருபதுமுக முக்கோணகம்),
கோளங்கள்  
நீளுருண்டைகள்  
பரவளையவுருக்கள்  
அதிபரவளைவுருக்கள்  
உருளைகள்  
கூம்புகள்.  
- கோட்டுருவியல்:
  - கோட்டுருக்கள்
மரங்கள்  
கணுக்கள்  
விளிம்புகள்  
- இடவியல்:
  - இடவியல் வெளிகள்
பன்மடிகள்.  
- நேரியல் இயற்கணிதம்:
  - திசையிலிகள்
திசையன்கள்  
அணிகள்  
மீநெறியங்கள்.  
- நுண் இயற்கணிதம்:
  - குலங்கள்
வளையங்கள்  
களங்கள்  
திசையன் வெளிகள்.  
- நிறுவல் கோட்பாடு
  - தேற்றங்கள்
கணித நிறுவல்கள்  

கணிதப் பொருட்களின் உள்ளியமானது, கணித மெய்யியலாளர்களின் தேடுதலுக்கும் விவாதத்துக்கும் உள்ளானது
# வார்ப்புரு:கோவிட்-19 பெருந்தொற்று தரவுகள்/Tamil Nadu medical cases by district



<onlyinclude>  

<templatestyles src="COVID-19 pandemic_data/styles.css" />  
<div id="covid19-container-marker"></div><div id="covid19-container">  
| <div>[அனைத்தையும் காட்டு]</div> |  |  |  |  |
| --- | --- | --- | --- | --- |
| இறப்புகள் |  |  |  |  |
| அரியலூர் | 5,125 | 4,883 | 193 | 49 |
| செங்கல்பட்டு | 67,480 | 59,421 | 7,187 | 872 |
| சென்னை | 2,86,569 | 2,55,960 | 26,197 | 4,412 |
| கோயம்புத்தூர் | 68,137 | 62,726 | 4,703 | 708 |
| கடலூர் | 27,828 | 26,099 | 1,424 | 305 |
| தருமபுரி | 7,810 | 7,007 | 746 | 57 |
| திண்டுக்கல் | 13,408 | 12,260 | 944 | 204 |
| ஈரோடு | 17,163 | 15,785 | 1,226 | 152 |
| கள்ளக்குறிச்சி | 11,554 | 10,999 | 447 | 108 |
| காஞ்சிபுரம் | 33,800 | 31,279 | 2,038 | 483 |
| கன்னியாகுமரி | 19,078 | 17,872 | 932 | 274 |
| கரூர் | 6,327 | 5,774 | 501 | 52 |
| கிருஷ்ணகிரி | 10,537 | 8,917 | 1,500 | 120 |
| மதுரை | 24,891 | 22,179 | 2,233 | 479 |
| நாகப்பட்டினம் | 11,281 | 9,869 | 1,254 | 158 |
| நாமக்கல் | 13,344 | 12,429 | 804 | 111 |
| நீலகிரி | 9,233 | 8,863 | 319 | 51 |
| பெரம்பலூர் | 2,409 | 2,335 | 52 | 22 |
| புதுக்கோட்டை | 12,618 | 11,936 | 522 | 160 |
| இராமநாதபுரம் | 7,084 | 6,587 | 359 | 138 |
| இராணிப்பேட்டை | 17,928 | 16,715 | 1,023 | 190 |
| சேலம் | 36,283 | 34,058 | 1,744 | 481 |
| சிவகங்கை | 7,719 | 7,145 | 445 | 129 |
| தென்காசி | 9,799 | 8,806 | 828 | 165 |
| தஞ்சாவூர் | 22,480 | 21,232 | 963 | 285 |
| தேனி | 18,033 | 17,323 | 502 | 208 |
| திருப்பத்தூர் | 8,563 | 7,897 | 537 | 129 |
| திருவள்ளூர் | 51,603 | 47,835 | 3,033 | 735 |
| திருவண்ணாமலை | 21,121 | 19,824 | 1,007 | 290 |
| திருவாரூர் | 13,692 | 12,705 | 870 | 117 |
| தூத்துக்குடி | 18,823 | 16,725 | 1,953 | 145 |
| திருநெல்வேலி | 18,650 | 16,550 | 1,876 | 224 |
| திருப்பூர் | 22,516 | 20,103 | 2,182 | 231 |
| திருச்சிராப்பள்ளி | 19,202 | 16,793 | 2,212 | 197 |
| வேலூர் | 23,356 | 21,941 | 1,054 | 361 |
| விழுப்புரம் | 16,591 | 15,821 | 656 | 114 |
| விருதுநகர் | 17,863 | 17,002 | 625 | 236 |
| **குறிப்புகள்** | } |  |  |  |
</div>  

</onlyinclude>
# ஐந்தாம் ராமேசஸ்


யாக்கப்பட்ட தலை]]  
**ஐந்தாம் ராமேசஸ்** (**Ramesses V**) பண்டைய எகிப்தின் புது எகிப்திய இராச்சியத்தை ஆண்ட 20-ஆம் வம்சத்தின் நான்காம் பார்வோன் ஆவான். நான்காம் ராமேசசின் மகனான ஐந்தாம் ராமேசஸ் புது எகிப்திய இராச்சியத்தை கிமு 1149 முதல் கிமு 1145 முடிய 4 ஆண்டுகளே ஆண்டார். இவர் எகிப்திய தலைமைக் கடவுளான அமூனின் தலைமைப் பூசாரியாக விளங்கினார்.  

எலிபென்டைன் தீவில் கிடைத்த பாபிரஸ் எனும் காகிதத்தில் எழுதப்பட்ட பண்டைய எகிப்திய வரலாற்றுக் குறிப்புகளில், ஐந்தாம் ராமசேஸ் ஆட்சியின் போது, எலிபென்டைன் தீவின் அமூன் கோயில் பூசாரிகள், கோயில் நிதியை மோசடி செய்ததாக குறிப்பிட்டுள்ளது. எகிப்தின் விளைநிலங்கள் தீபையின் அமூன் கோயிலின் பூசாரிகளுக்கு சொந்தமாக இருந்த்து. மேலும் இவரது ஆட்சியில் லிபியர்கள் எகிப்தை முற்றுகை இட முயற்சிகள் நடைபெற்றது.  

ஐந்தாம் ராமேசசின் மம்மி 1898-இல் கண்டுபிடிக்கப்பட்டது. இவர் அம்மை நோயால் இறந்தது குறித்து, அவரது முகத்தில் இருந்த அம்மைத் தழும்புகள் மூலம் தெரிய வந்ததது.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் ஐந்தாம் ராமேசஸ் மம்மியும் எடுத்துச் செல்லப்பட்டது.  

## இதனையும் காண்க
- பண்டைய எகிப்திய அரசமரபுகள்
- எகிப்தின் வரலாறு
# செத்னக்தே



மனிதன், மன்னர்களின் சமவெளியின் கல்லறை எண் 35-இன் அழிவுக்கு முன்]]  
யில் கல்லறை எண் 14-இல் ஓரசு மற்றும் கெப் கடவுளர்களின் சித்திரங்கள்]]  

**செத்னக்தே** (**Setnakhte**) பண்டைய எகிப்தின் புது எகிப்திய இராச்சியத்தை ஆண்ட எகிப்தின் இருபதாம் வம்சத்தை நிறுவிய பார்வோன் ஆவார். இவர் புது எகிப்திய இராச்சியத்தை கிமு 1189 முதல் கிமு 1180 முடிய 9 ஆண்டுகள் ஆண்டார். இவரது மகன் மூன்றாம் ராமேசஸ் ஆவார். இவர் 19-ஆம் வம்சத்தினரிடமிருந்து பண்டைய எகிப்தின் புது எகிப்திய இராச்சியத்தை கைப்பற்றி இருபதாம் வம்சத்தை நிறுவினார். இவர் எகிப்தை கிமு 1189 முதல் கிமு 1186 முடிய 3 ஆண்டுகள் மட்டும் எகிப்தை ஆண்டார். இவருக்குப் பின் இவரது மகன் மூன்றாம் ராமேசஸ் எகிப்தின் அரியணை ஏறினார். இவரது கல்லறை மன்னர்களின் சமவெளியில் கல்லறை எண் KV14-இல் உள்ளது.  

## இதனையும் காண்க
- எகிப்தின் இருபதாம் வம்சம்
- பாரோக்களின் பட்டியல்
- பண்டைய எகிப்திய அரசமரபுகள்
# நோகை கான்

**நோகை** (இறப்பு 1299/1300) என்பவர் ஒரு தளபதி மற்றும் தங்க நாடோடிக்  கூட்டத்தை நடைமுறையில் ஆட்சி செய்தவர் ஆவார். இவர் செங்கிஸ் கானின் நான்காம் தலைமுறை வழித்தோன்றல் ஆவார். இவரது தாத்தா, சூச்சியின் ஏழாவது மகனான போவல்/பவுல்/தெவல் கான் ஆவார்.  நோகை கான் இசுலாம் மதத்திற்கு மாறிய ஒரு முக்கியமான நபர் என்று கூறப்படுவதும் உண்டு.  

இவர் நேரடியாக தங்க நாடோடிக் கூட்டத்தை ஆட்சி செய்யவில்லை என்றபோதிலும், எந்த கான் இவர் காலத்தில் பதவியில் இருந்தாலும் அவர்களுக்கு இவர் ஒரு துணை ஆட்சியாளராக செயல்பட்டார். டினீப்பர் ஆற்றுக்கு மேற்கில் இருந்த பகுதிகள் மீது கட்டுப்பாடில்லாத அதிகாரங்களை கொண்டிருந்தார். இவர் உச்சபட்ச அதிகாரங்களை கொண்டிருந்த நேரத்தில் ஐரோப்பாவிலேயே மிகுந்த சக்தி வாய்ந்த மனிதர்களில் ஒருவராக இருந்தார். பலராலும் நாடோடிக் கூட்டத்தின் உண்மையான தலைவன் என்று கருதப்பட்டார். உருசிய நூல்கள் இவருக்கு ஜார் என்ற பட்டத்தை அளித்துள்ளன. கிரீமியாவில் இருந்த பிரான்சிஸ்கன் சமயப்பரப்பாளர்கள் இவரை துணை பேரரசர் என்று பேசினர்.
# போரோல்டை

**போரோல்டை** (Cyrillic: *Боролдай*) (இறப்பு 1262) என்பவர் பதிமூன்றாம் நூற்றாண்டின் நடுப்பகுதியில் இருந்த ஒரு குறிப்பிடத்தக்க மங்கோலிய தளபதி ஆவார். இவர் மங்கோலியர்களின் 1236-1242 ஆம் ஆண்டு வரையிலான உருசியா மற்றும் ஐரோப்பா மீதான படையெடுப்புகளின் போது பங்கெடுத்துக் கொண்டார்.  

இவர் எந்த இனத்தை சேர்ந்தவர் என்பது தெளிவாக தெரியவில்லை. ஆனால் செங்கிஸ்கான் தனது மூத்த மகன் சூச்சிக்கு என்று ஒதுக்கிய நான்கு இனங்களில் ஒரு இனத்தை சேர்ந்தவராக இருக்கலாம் என்று கருதப்படுகிறது. அந்த நான்கு இனங்கள் சஞ்சியுட் (அல்லது சல்ஜியுட்), கெனிகேஸ், ஊஷின் மற்றும் ஜெவுரெட் ஆகும்.  

## ஆதாரங்கள்

- Ж.Бор - *Монгол хийгээд Евразийн дипломат шаштир* боть 2
- 
- Rashid-al-Din Hamadani. *Jami' al-Tawarikh* ("*Compendium of Chronicles*")
# கதான்

**கதன்** என்பவர் ஒக்தாயி கானின் மகனாவார். இவரது தாய் ஒக்தாயி கானின் காமக்கிழத்தியரில் ஒருவராவார். இவர் செங்கிஸ்கானின் பேரன் மற்றும் குயுக் கானின் சகோதரர் ஆவார். மங்கோலியர்களின் ஐரோப்பியப் படையெடுப்பின்போது கதன், சகதையின் மகனான பைதர் மற்றும் படுவின் அண்ணனான ஓர்டா கான் ஆகியோர் போலந்தைத் தாக்கிய மங்கோலிய பிரிவுக்கு தலைமை தாங்கினார்.  

1251 ஆம் ஆண்டு கதன் மோங்கே கானை ககானாக தேர்ந்தெடுக்கப்பட்டதை ஏற்றுக்கொண்டார். ரீன் கிரவுசெட் என்ற வரலாற்று ஆசிரியரின் கூற்றுப்படி குயுக்கின் தலைமைத் தளபதியான எல்ஜிகிடையை பிடிப்பதற்கு கதன் மோங்கே கானுக்கு உதவியிருக்கலாம். கதன் குப்லாய் கானுக்கு விசுவாசமாக இருந்தார். அரிக் போகேவுடன் நடந்த டொலுய் உள்நாட்டுப் போரில் குப்லாய்க்கு கதன் உதவி செய்தார். அரிக் போகேயின் தளபதி அலந்தரை அந்த உள்நாட்டுப் போரில் கதன் கொன்றார்.  

பல நடுக்கால நூல்களில் கதன், கய்டு என்பவருடன் குழப்பிக் கொள்ளப்படுகிறார். இதன் காரணமாக ஐரோப்பிய படையெடுப்புகளில் யார் கலந்து கொண்டார் என்ற குழப்பம் ஏற்படுகிறது.
# அமெரிசியம்(III) ஆக்சைடு


**அமெரிசியம்(III) ஆக்சைடு** *(Americium(III) oxide)* என்பது Am<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியத்தின் ஆக்சைடு உப்பான இது அமெரிசியம் செசுகியுவாக்சைடு என்ற பெயராலும் அழைக்கப்படுகிறது. அமெரிசியம்(III) ஆக்சைடு இயற்கையில் தோன்றுவதில்லை. இதன் ஓரிடத்தான்கள் அனைத்தும் செயற்கை முறையிலேயே தயாரிக்கப்படுகின்றன. படிகக்கட்டமைக்கு ஏற்றபடி இச்சேர்மத்தின் நிறம் ஒன்றுக்கு மேற்பட்ட நிறங்களாக மாறுபடுகிறது. பொதுவாக அமிலங்களில் அமெரிசியம்(III) ஆக்சைடு கரைகிறது.  

## தயாரிப்பு

அமெரிசியம் டையாக்சைடை ஐதரசன் வாயுவின் முன்னிலையில் 600° செல்சியசு வெப்பநிலைக்கு சூடுபடுத்தினால் அமெரிசியம்(III) ஆக்சைடு உருவாகிறது.  

:<chem>2 AmO2 + H2 -> Am2O3 + H2O</chem>  

## வடிவங்கள்

அறுகோணவடிவம் மஞ்சள் கலந்த பழுப்பு நிறத்திலும், கனசதுர வடிவம் சீமைப் பனிச்சை போன்ற செம்பழுப்பு நிறத்திலும் காணப்படுகின்றன. கனசதுர வடிவ அமெரிசியம்(III) ஆக்சைடை 800°செல்சியசு வெப்பநிலைக்கு சூடாக்குவதன் மூலமாக மாற்றலாம்.. மேலும், கனசதுர வடிவமானது விகிதவியல் அளவு ஏதுமின்றி ஆக்சிசனை உட்கூறாகப் பெற்றுள்ளது. ஆக்சிசனின் அதிகரிப்புக்கு ஏற்ப நிறம் மேலும் அடர்த்தியாக மாறுகிறது.
# சுகூயெட்சு வினையாக்கி


**சுகூயெட்சு வினையாக்கி** *(Schuetze reagent)* என்பது அயோடின் பெண்டாக்சைடு (I2O5) மற்றும் கந்தக அமிலமும் படிக உருவமற்ற சிலிக்கன் டையாக்சைடும் சேர்த்து தயாரிக்கப்படும் ஒரு வினையாக்கியாகும். அறை வெப்பநிலையில் கார்பன் மோனாக்சைடை கார்பனீராக்சைடு|கார்பன் டை ஆக்சைடாக]] மாற்றுகின்ற வேதி வினையில் இவ்வினையாக்கி பயன்படுத்தப்படுகிறது. அணு உலைகளுக்கான யுரேனியம் கார்பைடு எரிபொருள் உற்பத்தியில் தரக் கட்டுப்பாட்டில் கார்பன் உள்ளடக்கத்தை மதிப்பிடுவதற்கான ஒரு முறையாக இது பயன்படுத்தப்படுகிறது. சுகாட்சு வினையாக்கி என்ற பெயராலும் இது அழைக்கப்படுகிறது.
# பூபதியின் கேழல்மூக்கன்


**நாசிக்காபாட்ராக்கசு பூபதி** அல்லது **பூபதியின் கேழல்மூக்கன்** என்பது நாசிகாபட்ராச்சுடே குடும்பத்தைச் சேர்ந்த தவளையாகும். இது மேற்குத் தொடர்ச்சி மலைகளில் மட்டும் காணப்படும் அகணிய உயிரி வகைத் தவளை. இத்தவளை முதன்முதலில் திருவில்லிப்புத்தூரில் உள்ள ஸ்ரீவில்லிபுத்தூர் வனவிலங்கு சரணாலயத்தில் கண்டறியப்பட்டது. இது ஒரு அரிய கண்டுபிடிப்பு. ஏனெனில் இத்தவளை ஆண்டிற்கு சில நாட்கள் மட்டுமே நிலத்திற்கடியில் இருந்து வெளிவருகிறது. இதன் சிறப்புப் பெயரானது அகத்தியமலையில் 2014-ஆம் களப்பணியில் ஈடுபட்டிருந்த போது உயிரிழந்த சுப்பிரமணியன் பூபதி (1963-2014) என்னும் ஊர்வனவியல் ஆய்வாளரின் நினைவாக இடப்பட்டது.  

## தோற்றக்குறிப்பு
ஊதாநிறத்தோலும் நீலக் கண்களும் கொண்ட இத்தவளை நிலத்திற்கு அடியில் வாழ்கிறது. இதற்கு நெருங்கிய இனமான கேழல்மூக்கனும் இதுவும் மரபணு வகையிலும் தோற்றத்திலும் ஒலி எழுப்புவதிலும் வேறுபட்டுள்ளன. சூழலின் காரணமாக இந்த மாறுபாடுகள் ஏற்பட்டிருக்கலாம். பருவமழைக் காலம் மேற்கு மலைத்தொடரின் இருபக்கமும் வேறுபட்டுள்ளது போல இவற்றின் இனப்பெருக்க காலமும் வேறுபட்டுள்ளது. கேழல் மூக்கனுக்கு மே முதல் ஆகத்து மாதம் வரையும் பூபதியின் கேழல்மூக்கனுக்கு அக்டோபர் முதல் திசம்பர் வரையும் இனப்பெருக்கக் காலமாகும். கண்டப்பெயர்ச்சியினால் இந்நிலப்பகுதிகள் பிற்காலத்தில் பிளவுபட்டது.
# சுப்பிரமணியன் பூபதி


**சுப்பிரமணியன் பூபதி** (*Subramanian Bhupathy*)(1962-2014) என்பவர் தமிழ்நாட்டு ஊர்வினவியல் ஆய்வாளர் ஆவார். இவர் கோயம்புத்தூரில் உள்ள சலீம் அலி பறவையியல் மற்றும் இயற்கை வரலாற்று மையத்தில் முதன்மை ஆய்வாளராகப் பணியாற்றி வந்தார்.  

## இறப்பு
இவர் அகத்திய மலையில் மூன்றாண்டுகளாக நடந்து வந்த ஒரு கள ஆய்வுப் பணிக்குத் தலையேற்று நடத்தி வந்தார். 2014-ஆம் ஆண்டு அகத்திய மலையில் அப்பணியை மேற்பார்வையிட வந்திருந்தபோது மலையில் இருந்து இறங்குகையில் தவறி விழுந்து இறந்து விட்டார்.  

இவரது இறப்புக்குப் பின் இவரது அரிய பணியைப் போற்றும் விதமாக திருவில்லிப்புத்தூர் காப்புக்காட்டில் கண்டுபிடிக்கப் பட்ட கேழல்மூக்கன் வகைத் தவளை ஒன்றுக்கு நாசிக்காபாட்ராக்கசு பூபதி என்று பெயரிடப்பட்டுள்ளது. மேலும் கோவையின் ஆனைகட்டி பகுதியில் கண்டறிப்பட்ட கேடயவால் பாம்பின் (*Uropeltis bhupathyi*) புது இனம் ஒன்றுக்கும் இவரது பெயர் இடப்பட்டுள்ளது.
# பன்முகத்திண்மம்

**| பன்முகிகள் - எடுத்துக்காட்டு**

| இருபதுமுக முக்கோணகம் | இணைகரத்திண்மம் |
| --- | --- |
வடிவவியலில், **பன்முகத்திண்மம்** அல்லது **பன்முகி** (*polyhedron*) என்பது ஒரு முப்பரிமாண வடிவம். இது தட்டையான பல்கோண முகங்களையும் நேரான விளிம்புகளையும் உச்சிகளையும் கொண்டிருக்கும். இதன் ஆங்கிலச் சொல்லான பாலிஹெட்ரான் (polyhedron) என்பது comes from the கிரேக்க மொழிச் சொல்லில் இருந்து பெறப்பட்டது. (πολύεδρον, as *poly-* (stem of πολύς, "many") + *-hedron* (form of ἕδρα, "base" or "seat").  

குவிவுப் பன்முகத்திண்மம் என்பது ஒரே தளத்தில் அமையாத முடிவுறு எண்ணிக்கை கொண்ட புள்ளிகளை அடக்கிய குவிவு மேற்பரப்பாககும்.  
கனசதுரங்கள், பட்டைக்கூம்புகள் இரண்டும் குவிவுப் பன்முகத்திண்மத்தின் எடுத்துக்காட்டுகளாகும்.
# பெக்கெரலைட்டு


**பெக்கெரலைட்டு** *(Becquerelite)* என்பது Ca(UO<sub>2</sub>)<sub>6</sub>O<sub>4</sub>(OH)<sub>6</sub>•8(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். யுரேனியத்தின் கனிமம் என்று இது வகைப்பட்டுத்தப்படுகிறது. இரண்டாம்நிலை கனிமமான இதில் கால்சியம் கலந்துள்ளது. பெக்கெரலைட்டு பிரகாசமான மஞ்சள் நிறத்துடன் மோவின் அளவுகோலில் கடினத்தன்மை 2 என்ற மதிப்புடன் காணப்படுகிறது.  

1896 ஆம் ஆண்டு கதிரியக்கத்தன்மையைக் கண்டுபிடித்த பிரெஞ்சு இயற்பியலாளர் அன்டோயின் என்றி பெக்கெரலை (1852-1908) சிறப்பிப்பதற்காக கனிமத்திற்கு பெக்கெரலைட்டு எனப் பெயரிடப்பட்டது. பெக்கெரலைட்டின் எடையில் 70% யுரேனியம் உள்ளது.  

முன்னதாக சையர் என்றழைக்கப்பட்ட காங்கோ மக்களாட்சிக் குடியரசுவின் கசோலோவில் பெக்கெரலைட்டு கனிமம் வெட்டியெடுக்கப்படுகிறது.
# ஓட்டோ பேயர்



**ஓட்டோ பேயர்** *(Otto Bayer)* என்பவர் செருமன் நாட்டைச் சேர்ந்த ஐ.கி பார்பென் என்ற வேதியியல் நிறுவனத்தில் இவர் ஒரு தொழிற்துறை வேதியியலாளர் ஆவார். 1903 ஆம் ஆண்டு நவம்பர் மாதம் 04 ஆம் நாள் இவர் பிறந்தார்.  
ஐசோசயனேட்டு மற்றும் பாலியால் சேர்மங்களிலிருந்து பாலியூரித்தேன்களைத் தயாரிக்கும் பலகூட்டு வினையை 1937 ஆம் ஆண்டு கண்டுபிடித்த ஆராய்ச்சிக் குழுவிற்கு ஓட்டோ பேயர் தலைவராக இருந்தார்.  

பேயர் கார்ப் நிறுவனத்தை நிறுவிய குடும்பத்துடன் டாக்டர் பேயர் தொடர்புடையவர் அல்ல. இன்று பாலியூரிதீன் நவீன வாழ்க்கை முழுவதும் எங்கும் காணப்படுகிறது. இயக்குனர்கள் குழு மற்றும் பேயர் நிறுவனம்|பேயர் நிறுவனத்தின்]] மேற்பார்வைக் குழு ஆகியவற்றில் உறுப்பினராக இருந்தார், மேலும் 1950 ஆம் ஆண்டுகளில் காசெல்லாவின் மேற்பார்வைக் குழுவின் துணைத் தலைவராகவும் இருந்தார்.  

1975 ஆம் ஆண்டிற்கான சார்லசு குட்இயர் பதக்கத்தைப் பேயர் பெற்றார். 1982 ஆம் ஆண்டு ஆகத்து மாதம் 01 ஆம் நாள் இவர் இறந்தார்.
# பாடிக் ஏர்


**பாடிக் ஏர்** என்பது இந்தோனேசிய திட்டமிடப்பட்ட விமான நிறுவனமாகும், இது 2012 இல் நிறுவப்பட்டது மற்றும் அதன் முதல் விமான சேவையை 3 மே 2013 அன்று ஜகார்த்தாவிலிருந்து மனாடோ மற்றும் யோக்யகர்த்தாவுக்கு தொடங்கியது.  

## வரலாறு
தாய் நிறுவனமான லயன் ஏர், பாடிக் ஏர் ஒரு முழு சேவை விமானமாக நிறுவப்பட்டது, இது மே 2013 இல் லயன் ஏர் நிறுவனத்திலிருந்து குத்தகைக்கு விடப்பட்ட போயிங் 737-900ER விமானங்களைப் பயன்படுத்தி செயல்படத் தொடங்கியது.  

## பயண இலக்குகள்
செப்டம்பர் 2019 நிலவரப்படி பாடிக் ஏர் 45 க்கும் மேற்பட்ட உள்நாட்டு மற்றும் சர்வதேச வழித்தடங்களில் விமான சேவைகளை இயக்குகிறது. சிங்கப்பூர், பாங்காக், சென்னை மற்றும் பெர்த் உள்ளிட்ட சர்வதேச இடங்கள், அத்துடன் சீனாவின் குலின், நானிங், குன்மிங் மற்றும் சென்சென் ஆகியவை அடங்கும்.  

### குறியீட்டு பகிர்வு ஒப்பந்தங்கள்
பாடிக் ஏர் குறியீடு பகிர்வுகள்  

- மலிண்டோ ஏர்

பாடிக் ஏர் 2020 ஏப்ரல் நிலவரப்படி பின்வரும் விமானங்களைக் கொண்டுள்ளது:  
**'''பாடிக் ஏர்'''**

| <abbr title="Business">சி</abbr> | <abbr title="Economy">ஒய்</abbr> | மொத்தம் |  |  |  |  |
| --- | --- | --- | --- | --- | --- | --- |
| ஏர்பஸ் ஏ 320-200 | 44 | 13 | 12 | 144 | 156 |  |
| ஏர்பஸ் A320நியோ | 1 | 112 | 12 | 144 | 156 |  |
| ஏர்பஸ் A321நியோ | &#x2014; | 65 | டி.பி.ஏ. |  |  |  |
| போயிங் 737-800 | 12 | 8 | 12 | 150 | 162 | மார்ச் - ஏப்ரல் 2020 அன்று 8 கூடுதல் விமானங்கள் மலிண்டோ ஏர் நிறுவனத்திலிருந்து மாற்றப்படும் |
| போயிங் 787-9 | - | 10 | - | - | - | 2021 இல் வரும்
போயிங் 737-900er ஐ மாற்றுகிறது |

## விபத்துக்கள்

- 6 நவம்பர் 2015 அன்று பட்டிக் ஏர் விமானம் 6380 ஓடுபாதையில் மொதி விபத்துக்குள்ளானது. 16 பேர் படுகாயமடைந்தனர்.
- 4 ஏப்ரல் 2016 அன்று பட்டிக் ஏர் விமானம் 7703 மற்றும் ஏடிஆர்-42-600 ஓடுபாதையில் நேருக்கு நேர் மோதியது உயிரிழப்புகள் எதுவும் ஏற்படவில்லை.
# 1,3-டைகுளோரோ-2-நைட்ரோபென்சீன்


**1,3-டைகுளோரோ-2-நைட்ரோபென்சீன்** *(1,3-Dichloro-2-nitrobenzene)* என்பது C<sub>6</sub>H<sub>3</sub>Cl<sub>2</sub>(NO<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோநைட்ரோபென்சீனின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். அரை வெண்மை நிறத்தில் திண்மமாகக் காணப்படும் இது வழக்கமான கரிமக் கரைப்பான்களில் கரைகிறது.  

2,6-டைகுளோரோ அனிலின் சேர்மத்தை பெராக்சி டிரைபுளோரோ அசிட்டிக் அமிலத்தைப் பயன்படுத்தி ஆக்சிசனேற்றம் செய்து 1,3-டைகுளோரோ-2-நைட்ரோபென்சீன் தயாரிக்கப்படுகிறது.
# ரேணுகா கேசரமடு


**ரேணுகா கேசரமடு (Renuka Kesaramadu)** இந்தியாவைச் சேர்ந்த ஒரு சமகால ஓவியரும் சிற்பியுமாவார். இவர் தனது கூட்டுக் கலைக்கண்காட்சிகள் மற்றும் ஐரோப்பாவில் பட்டறைகளில் பங்கேற்றதன் மூலம் சர்வதேச அளவில் நன்கு அறியப்பட்டவர். இவர் இந்தியாவில் ஒரு சில சர்வதேச கலை கருத்தரங்குகள் மற்றும் கண்காட்சிகளையும் பொறுப்பேற்று நடத்தியிருக்கிறார்.  

## கல்வி மற்றும் தொழில்
ரேணுகா 1957ஆம் ஆண்டில் இந்திய மாநிலமான கர்நாடகவின் தும்கூர் மாவட்டத்தில் கேசரமடு என்ற கிராமத்தில் பிறந்தார். பெங்களூரு கர்நாடக சித்ரகலா பரிஷத்திலிருந்து கலை வரலாற்றில் முதுநிலை நுண்கலை பட்டமும், தமிழ்நாட்டின் அண்ணாமலை பல்கலைக்கழகத்தில் வரலாற்றில் முதுகலைப் பட்டமும் மற்றும் பெங்களூரு பல்கலைக்கழகத்தில் அறிவியல் இளங்கலை பட்டமும் பெற்றுள்ளார். இவர் 5 ஆண்டுகள் படித்து முதல் தரவரிசையுடன் ஓவியத்தில் அரசு சான்றிதழ் பட்டமும் பெற்றார். புகழ்பெற்ற கலைஞர் ஆர். எம். ஹதபாத்தின் அறிவுறுத்தலின் கீழ் பெங்களூருவின் கென் கலைப்பள்ளியிலிருந்து தங்கப் பதக்கமும் பெற்றார். பெங்களூரில் உள்ள கர்நாடக லலித் கலா அகாதமியின் உறுப்பினராகவும், சிறந்த நுண்கலை விரிவுரையாளராகவும் பணியாற்றினார்.  

## விருதுகள் மற்றும் சிறப்புகள்
ரேணுகா இந்தியாவில் நடைபெற்ற தேசிய கலைப் போட்டிகளில் பல விருதுகளையும், இவரது கலைக்கான ஏராளமான உள்ளூர் விருதுகளையும், இவரது சேவைக்காக ஒரு சில விருதுகளையும் பெற்றுள்ளார்.  

- 1993 இல் பெங்களூரு கர்நாடக சித்ரகலா பரிஷத், அகில இந்திய கலைப் போட்டி
- 1987, 1988 மற்றும் 1989 இல் அகில இந்திய கலைப் போட்டி பாரதிய சிக்சன் மண்டல், மும்பை
- 1992 இல் மைசூர் தசராவில் நடந்த அகில இந்திய கலைப் போட்டி
- 2009 ல் அகில இந்திய கலைப் போட்டி பிஜாப்பூர்
- 1994 இல் துமகுருவில் சிறந்த ஆசிரியர் விருது
- 1993 ல் தும்கூரில் கன்னட ராஜ்யோத்ஸவ விருது
- 1999 இல் தும்கூருவில் பன்னாட்டு சுழற் சங்கத்தின் விருது

## தனிப்பட்ட வாழ்க்கை
ரேணுகா கேசரமடு இந்தியாவில் தும்கூரில் வசிக்கிறார், அதே நேரத்தில் இவரது படைப்புகள் பெங்களூருவில் உள்ள கலைக்கூடங்கள் மூலம் இயக்கப்படுகின்றன. இவரது கணவர் பி. எஸ். மல்லிகார்ஜுனா கன்னட இசைக்கலைஞரும் நாடக நடிகரும் ஆவார்.
# 2,6-டைகுளோரோ அனிலின்



**2,6-டைகுளோரோ அனிலின்** *(2,6-Dichloroaniline)* என்பது C<sub>6</sub>H<sub>3</sub>Cl<sub>2</sub>(NH<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். நிறமற்ற அல்லது வெண்மை நிறத்தில் திண்மமாகக் காணப்படுகிறது. குளோனிடின் மற்றும் டைகுளோபெனாக் உள்ளிட்ட மருந்துகள் இதன் வழிப்பெறுதிகளாகும்.  

## தயாரிப்பு
2,6-டைகுளோரோநைட்ரோபென்சீனை ஐதரசனேற்றம் செய்து 2,6-டைகுளோரோ அனிலினைத் தயாரிக்கலாம்.  

ஆய்வகத்தில் சல்பனிலமைடை ஆலசனேற்றம் செய்து தொடர்ந்து சல்போநீக்க வினைக்கு உட்படுத்துவதன் மூலம் தயாரிக்கப்படுகிறது.
# தாமிரத்தை உருக்கிப் பிரிக்கும் நாடுகளின் பட்டியல்


**தாமிரத்தை உருக்கிப் பிரிக்கும் நாடுகளின் பட்டியல்** *(List of countries by copper smelter production)* 2015 ஆம் ஆண்டு தரவுகளின் அடிப்படையில் தாமிரத் தாதுவிலிருந்து தாமிரத்தை உருக்கிப் பிரிக்கும் நாடுகளின் பட்டியலைக் குறிக்கிறது. அட்டவணையில் கொடுக்கப்பட்டுள்ள எண் மதிப்புகள் முதன்மையான ஆல்லது வேறுபடுத்தப்படாத தாமிர உற்பத்தியை தெரிவிக்கின்றன.  

| மொத்தம், முதன்மை | 15,700,000 |  |
| --- | --- | --- |
| , முதன்மை | 5,500,000 |  |
| , முதன்மை | 1,496,200 |  |
| , முதன்மை | 1,176,000 |  |
| , முதன்மை | 790,000 |  |
| : முதன்மை | 660,000 |  |
| , முதன்மை | 649,000 |  |
| , முதன்மை | 527,000 |  |
| : முதன்மை | 515,700 |  |
| : முதன்மை | 510,000 |  |
| , முதன்மை | 442,000 |  |
| , முதன்மை | 338,300 |  |
| , முதன்மை | 327,900 |  |
| , முதன்மை | 307,400 |  |
| , முதன்மை | 302,000 |  |
| , முதன்மை | 283,000 |  |
| , முதன்மை | 280,000 |  |
| : முதன்மை | 256,000 |  |
| , முதன்மை | 199,700 |  |
| , முதன்மை | 189,000 |  |
| , முதன்மை | 175,000 |  |
| , முதன்மை | 156,000 |  |
| , முதன்மை | 155,000 |  |
| : முதன்மை | 150,000 |  |
| , முதன்மை | 100,000 |  |
| , முதன்மை | 71,800 |  |
| , முதன்மை | 49,000 |  |
| [ : முதன்மை | 43,000 |  |
| , வேறுபடுத்தப்படாதது | 35,000 |  |
| , முதன்மை | 13,900 |  |
| , முதன்மை | 13,000 |  |
| , முதன்மை | 12,000 |  |
| , குறிப்பிடப்படாதது | 12,000 |  |
| , முதன்மை | 11,600 |  |
| , முதன்மை | 8000 | } |
# 2,3-சைலிடின்


**2,3-சைலிடின்** *(2,3-Xylidine)* என்பது C<sub>6</sub>H<sub>3</sub>(CH<sub>3</sub>)<sub>2</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,3-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. மெபெனமிக் அமிலம் என்ற மருந்தையும் சைலாகுளோர் என்ற களைக்கொல்லியையும் தயாரிக்க 2,3-சைலிடின் பயன்படுகிறது.
# 2,5-சைலிடின்


**2,5-சைலிடின்** *(2,5-Xylidine)* என்பது C<sub>6</sub>H<sub>3</sub>(CH<sub>3</sub>)<sub>2</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,5-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. மஞ்சள் கரைப்பான் 30, சிவப்புக் கரைப்பான் 22, அமிலச் சிவப்பு 65, சிவப்புக் கரைப்பான் 26 உள்ளிட்ட வேதிச் சேர்மங்கள் வர்த்தக முக்கியத்துவம் கொண்ட சில 2,5-சைலிடின் வழிப்பெறுதிகளாகும்.  

:  

## தயாரிப்பு

பல சைலிடின்கள் தயாரிக்கப்பட்டுவதைப் போலவே இதுவும் தொடர்புடைய சைலினை நைட்ரோயேற்றம் செய்து தொடர்ந்து நைட்ரோசைலினை ஒடுக்கம் செய்வதன் மூலமாக தயாரிக்கப்படுகிறது. ஒடுக்க வினை HCl/Fe பயன்பாடு மூலம் மேற்கொள்ளப்படுகிறது. ஆனால் வழக்கமாக இவ்வொடுக்க வினை வினையூக்க ஐதரசனேற்றம் வழியாக நிகழ்த்தப்படும்.  
:Me<sub>2</sub>C<sub>6</sub>H<sub>4</sub> + HNO<sub>3</sub> → Me<sub>2</sub>C<sub>6</sub>H<sub>3</sub>NO<sub>2</sub> + H<sub>2</sub>O  
:Me<sub>2</sub>C<sub>6</sub>H<sub>3</sub>NO<sub>2</sub> + 3 H<sub>2</sub> → Me<sub>2</sub>C<sub>6</sub>H<sub>3</sub>NH<sub>2</sub> + 3H<sub>2</sub>O  

## பாதுகாப்பு

2,5-சைலிடின் ஒரு மரபு மாற்றியாகவும் கட்டியைத் தூண்டும் வேதிப்பொருளாகவும் செயல்படுகிறது. சைலிடின்களின் உயிர் கொல்லும் அளவு எலிகளுக்கு வாய்வழியாகக் கொடுக்கும்போது 0.1 முதல் 1 கிராம்/கிலோகிராம் ஆகும்.
# 3,5-சைலிடின்


**3,5-சைலிடின்** *(3,5-Xylidine)* என்பது C<sub>6</sub>H<sub>3</sub>(CH<sub>3</sub>)<sub>2</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,5-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. சிவப்பு நிறமி 149 என்ற சாயத்தை தயாரிப்பதற்கு 3,5-சைலிடின் பயன்படுகிறது.  

## தயாரிப்பு

சைலினால் சேர்மத்தை அமோனியா மற்றும் அலுமினா வினையூக்கியைப் பயன்படுத்தி அமீனேற்றம் செய்வதன் மூலம் தொழிற்சாலைகளில் 3,5-சைலிடின் தயாரிக்கப்படுகிறது.
# 5-சல்போசாலிசிலிக் அமிலம்


**சல்போசாலிசிலிக் அமிலம்** *(Sulfosalicylic acid)* என்பது C<sub>7</sub>H<sub>6</sub>O<sub>6</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிறுநீரில் புரதத்தின் அளவை உறுதிப்படுத்தும் சிறுநீர் சோதனைகளில் இது பயன்படுத்தப்படுகிறது. சிறுநீரில் கரைந்துள்ள புரதங்களை இவ்வேதிப்பொருள் வீழ்படிவாக்குகிறது. சிறுநீரின் கலங்கல் திறனைக் கொண்டு இது அளவிடப்படுகிறது.  

ஒருங்கிணைந்த வண்ண மின்படலப்பூச்சுக்கு 5- சல்போசாலிசிலிக் அமிலம் பயன்படுத்தப்படுகிறது.  

5-சல்போசாலிசிலிக் அமிலம் தண்ணீருடன் சேர்க்கப்பட்டு சி.ஏ.எசு மதிப்பீட்டுக்கான சிடெரோபோன் சோதனையில் முன்பின் இயங்கும் கரைசலாக பயன்படுத்தப்படுகிறது.
# நாதுராம் சர்மா


**நாதுராம் சர்மா** (Nathuram Sharma) **மகாகவி சங்கர்** என்ற தனது புனைப் பெயரால் அறியப்படும் (1859-1932) இவர் பிரித்தானிய இந்தியாவின் வடமேற்கு மாகாணங்களில் (இப்போது உத்தரப் பிரதேசம் ) ஹார்டுவகஞ்ச், அலிகர் பகுதியைச் சேர்ந்த ஒரு இந்தி மற்றும் உருது கவிஞர் ஆவார். கான்பூரில் நீர்ப்பாசனத் துறையிலும் பின்னர் ஆயுர்வேத மருத்துவராகவும் பணியாற்றினார். இவரது கவிதைப் படைப்புகள் முதன்மையாக பிராஜ் பாஷா மற்றும் கரிபோலியின் பேச்சுவழக்குகளில் உள்ளன. இவர் நவீன காலத்தின் எழுத்தாளர் ஆவார்.  

## ஆரம்ப கால வாழ்க்கை
1859 இல் பிறந்த சங்கர் தனது ஆரம்பக் கல்வியை உள்ளூர் தொடக்கப்பள்ளியில் பெற்றார். 1874ஆம் ஆண்டில் இவர் நடுத்தர வகுப்பு மாணவராக இருந்தபோது, இ.டி. கான்ஸ்டபிள் என்ற ஆங்கில கல்வி ஆய்வாளர் பள்ளியை ஆய்வு செய்தார். கான்ஸ்டபிள் இவரது திறமை மற்றும் அறிவால் ஈர்க்கப்பட்டார். மேலும் ஆய்வு புத்தகத்தில் இவரைப் பற்றி "நாதுராம் ஒரு அறிவார்ந்த மாணவர்; சிறந்த எதிர்காலம் உடையவர்" என்ற கருத்தினையும் தெரிவித்தார்.  

சங்கருக்கு சமசுகிருதம் மற்றும் பாரசீக மொழிகளும், இந்தி மற்றும் உருது மொழிகளும் தெரிந்திருந்தன. மகாவீர் பிரசாத் துவேதியின் சரசுவதி என்ற இலக்கிய இதழில் பங்களிப்பாளராக இருந்தார்.  

## கவிதை படைப்புகள்
இவரது கவிதைப் படைப்புகள் பின்வருமாறு: *அனுராக் ரத்னா*, *சங்கர் சரோஜ்*, *கர்ப்ராண்டா ரகசியா*, *கீதாவளி*, *கவிதா* *குஞ்ச்*, *தோகா*, *சமசியபுர்தியன்*, *விவிட் ராச்நாயன்*, *காளித் காலேவர்* மற்றும் *சகர் சத்சாய்* போன்றவை . ஆர்யா சமாஜ இயக்கத்தின் தாக்கத்தால் இவர் ஒரு சமூக சீர்திருத்தவாதியாக இருந்தார். இவர் தனது மொழியின் தேர்ச்சியை இந்த நோக்கத்திற்காகத் திறம்பட பயன்படுத்தினார். இவர் பெரிய கவிஞர் என்ற பொருள்படும் "மகாகவி" என்று குறிப்பிடப்பட்டார்.  

## இறப்பு
பிரித்தானிய இந்தியாவின் வடமேற்கு மாகாணங்களில் அலிகார் ஹார்டுவகஞ்சில் 1932 ஆகத்து 21, அன்று சங்கர் இறந்தார்.
# 4-குளோரோ அனிலின்


|Section3=  
}}  
**4-குளோரோ அனிலின்** *(4-Chloroaniline)* என்பது ClC<sub>6</sub>H<sub>4</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். குளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 4-குளோரோ அனிலினும் ஒரு வகை மாற்றியனாகும். கரிமக்குளோரின் சேர்மங்களில் ஒன்றான இது வெளிர் மஞ்சள் நிறத்தில் ஒரு திண்மமாக காணப்படுகிறது.  

## தயாரிப்பு

மிகைகுளோரினேற்றம் காரணமாக அனிலினிலிருந்து 4-குளோரோ அனிலின் தயாரிக்கப்படுவதில்லை. அதற்குப் பதிலாக 4-நைட்ரோகுளோரோபென்சீனை ஒடுக்க வினைக்கு உட்படுத்தி 4-குளோரோ அனிலின் தயாரிக்கப்படுகிறது. குளோரோ பென்சீன் நைட்ரோயேற்றம் செய்யப்பட்டு 4-நைட்ரோகுளோரோபென்சீன் தயாரித்துக் கொள்ளப்படுகிறது.  

## பயன்கள்

பூச்சிக்கொல்லிகள், மருந்துகள் மற்றும் சாயப் பொருள்கள் போன்றவற்றை தொழில்துறையில் உற்பத்தி செய்ய 4-குளோரோ அனிலின் பயன்படுத்தப்படுகிறது. பரவலாகப் பயன்படுத்தப்படும் நுண்ணுயிர்க் கொல்லி, குளோர்யெக்சிடின் எனப்படும் பாக்டிரியா கொல்லி, பைராகுளோசுட்ரோபின், அனிலோபோசு, மோனோலினுரான், குளோர்ப்தாலிம் உள்ளிட்ட பூச்சிக் கொல்லிகள் தயாரிப்பதற்கான முன்னோடிச் சேர்மமாக 4-குளோரோ அனிலின் பயன்படுகிறது.  
சிலவகை பாக்டிரியாக்கள் மற்றும் பூஞ்சைகளுக்கு எதிர்ப்பியாகவும் 4-குளோரோ அனிலின் செயல்படுகிறது.
# ஜூனோ (திரைப்படம்)


## விருதுகள்
- 80ஆவது அகாதமி விருதுகள்
  - சிறந்த அசல் திரைக்கதை&nbsp;– டியாப்ளோ கோடி
- பிரித்தானிய அகாடமி திரைப்பட விருதுகள்

#### பரிந்துரைகள்
- 80ஆவது அகாதமி விருதுகள்
  - சிறந்த திரைப்படம்
  - சிறந்த இயக்குநர்
  - சிறந்த நடிகை&nbsp;– எலன் பேஜ்
# மைக்கேல் செரா


**மைக்கேல் ஆசுடின் செரா ** (; ; பிறப்பு சூன் 7, 1988) ஒரு கனடிய நடிகர், தயாரிப்பாளர், மற்றும் பாடகர் ஆவார். குழந்தை நடிகராக துவங்கி ஹாலிவுட்டில் பிரபலமானார்.*ஜூனோ* (2007) திரைப்படத்தில் நடித்துள்ளார்.  

பிராடுவே உலகில் 2014 ஆம் ஆண்டிலிருந்து நடித்து வருகிறார். டோனி விருதுகளுக்கு பரிந்துரை செய்யப்பட்டுள்ளார்.